פיקוס וירנס

פיקוס וירנס (שם מדעי: Ficus virens; מכונה גם white fig, manbornde או pilkhan) הוא מין עץ אפיפיט חלקי, והוא אחד המינים המכונים "תאנה חונקת".

תפוצת העץ היא ביבשת אסיה, בעיקר בצפון אוסטרליה, מלזיה והודו.

העץ ניזון כאפיפיט בעיקר מעצי דקל, אך הוא נובל במקרה שהעץ המארח מת או נרקבLiu W., Wang P., Li J., Liu Wenyao, and Li Hongmei (2014), Plasticity of source‐water acquisition in epiphytic, transitional and terrestrial growth phases of Ficus tinctoria, Ecohydrol., 7; pages 1524–1533, doi:10.1002/eco.1475.

אחד מהעצים המפורסמים ממין זה הוא "Curtain Fig Tree" , שנמצא בקווינסלנד שבאוסטרליה, ומהווה אטרקציה תיירותית פופולרית.

העץ גדל עד לגובה של 24–27 מטרים באזורים יבשים, ויכול להגיע עד לגובה של 32 מטרים באזורים לחים יותר.

לעץ יש שתי תקופות צמיחה ופריחה עיקריות: בין פברואר לתחילת מאי ובין יוני לתחילת ספטמבר. עליו הם בגוון ורוד-אדמדם, ולעיתים צמרתו גדולה יותר מאשר הגזע עצמו.

עליו של העץ משמשים לתיבול של מאכלי קארי במטבח התאילנדי, והם מכונים בתאילנדית: "ผักเลือด".

קישורים חיצוניים

הערות שוליים

קטגוריה:צמחים שתוארו ב-1789
קטגוריה:טקסונים שתוארו בידי ויליאם אייטון
וירנס
קטגוריה:אפיפיטים